CELEX: C2004/168/20
Language: da
Date: 2004-06-26 00:00:00
Title: Sag T-153/04: Sag anlagt den 23. april 2004 af Ferriere Nord spa mod Kommissionen for De Europæiske Fællesskaber

26.6.2004   
            
            
               DA
            
            
               Den Europæiske Unions Tidende
            
            
               C 168/11
            
         Sag anlagt den 23. april 2004 af Ferriere Nord spa mod Kommissionen for De Europæiske Fællesskaber
   (Sag T-153/04)
   (2004/C 168/20)
   Processprog: italiensk
   Ved De Europæiske Fællesskabers Ret i Første Instans er der den 23. april 2004 anlagt sag mod Kommissionen for De Europæiske Fællesskaber af Ferriere Nord spa ved avvocati Wilma Viscardini og Gabriele Donà.
   Sagsøgeren har nedlagt følgende påstande:
   
               —
            
            
               I henhold til artikel 230 EF annulleres Kommissionen for De Europæiske Fællesskabers afgørelser i anbefalet skrivelse BUDG/C-05/DS (D2004) / 51138 af 5. februar 2004, modtaget af sagsøgeren den 13. februar 2004, og i fax BUDG/C-05/DS (D2004) 53883, modtaget af sagsøgeren den 13. april 2004, hvorved Ferriere Nord blev anmodet om at indbetale beløb på henholdsvis 564 402,26 EUR og 341 932,32 EUR i forbindelse med sag IV/31.553 – Armeringsnet.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for sine påstande gjort gældende, at de nævnte afgørelser, som er truffet som led i opfyldelsen af Kommissionens afgørelse af 2. august 1989 (hvorved sagsøgeren blev pålagt at betale en bøde på 320 000 EUR for tilsidesættelse af EØF-traktatens artikel 85, stk. 1) er ulovlige i henhold til forældelsesbestemmelsen i artikel 4 i Rådets forordning (EØF) nr. 2988/74 af 26. november 1974 om forældelse af adgangen til at pålægge økonomiske sanktioner inden for Det Europæiske Fællesskabs transport- og konkurrenceret og af adgangen til tvangsfuldbyrdelse af disse sanktioner (1). Særligt:
   
               —
            
            
               Kommissionens beslutning af 2. august 1989 er med Domstolens dom af 17. juli 1997 blevet endelig, og fra denne dato begynder forældelsesfristen på 5 år i artikel 4 i forordning 2988/74 at løbe.
            
         
               —
            
            
               Forældelsesfristen er blevet afbrudt med Kommissionens skrivelse af 11. september 1997, meddelt til sagsøgeren den 18. september 1997, hvilket betyder, at en ny forældelsesfrist på 5 år er begyndt at løbe (jf. artikel 5 i forordning 2988/74).
            
         
               —
            
            
               Kommissionen skulle således have gennemført opfyldelsen af bødeafgørelsen før den 11. september 2002 eller senest før den 18. september 2002.
            
         
               —
            
            
               De anfægtede afgørelser er derimod henholdsvis fra den 5. februar 2004 (modtaget af sagsøgeren den 13. februar 2004) og den 13. april 2004 (modtaget af sagsøgeren pr. fax den 13. april 2004).
            
         
               —
            
            
               Kommissionens mulighed for at gennemføre opfyldelsen af sin afgørelse af 2. august 1989 er således forældet.
            
         
      (1)  EFT L 319 af 29.11.1974, s. 1.